internet vaartha 105 Views
హైదరాబాద్‌ : భారత్‌లో హైఎండ్‌ కుట్టు, ఎంబ్రాయిడరీ మార్కెట్‌పరంగా సాలీనా ఐదువేల యూనిట్ల సామర్ధ్యంఉంది. మార్కెట్‌ సైజ్‌ను పరిశీలిస్తే వార్షిక పద్ధతిలో రూ.50కోట్ల వరకూ ఉం టుందని ధనలక్ష్మి ఎంటర్‌ప్రైజెస్‌ డైరెక్టర్‌ పివీరభద్రుడు వెల్లడించారు. ఎంబ్రాయిడరీలకు మధ్య, తూర్పు భారత్‌దేశం అతిపెద్ద మార్కెట్‌ అని దక్షిణ భారత్‌లో ఈట్రెండ్‌ ఇపుడిపుడే వేగంగా పెరుగుతోందని అన్నారు. కుట్టుమిషన్ల రంగంలో అత్యాధునిక ఫీచర్లతో ఉన్నమెషిన్లను కస్టమర్ల కోసం ఉత్పత్తుల ప్రదర్శ న ఏర్పాటు చేసామన్నారు. ఈఎక్స్‌పోలో జర్మనీ, అమెరికా, స్వీడన్‌ దేశాలకు చెందిన అగ్రశ్రేణి కంపెనీల కుట్టుమిషన్లను ప్రదర్శించారు. కుట్టు, ఎంబ్రాయిడరీ విభాగంలో అత్యధిక నైపుణ్యత కలిగిన మెషిన్లను మహిళలకు వివరించారు. స్వీడన్‌కుచెందిన వికింగ్‌, జర్మనీకి చెందిన పిఎఫ్‌ఎఎఫ్‌ఎఫ్‌, అమెరికాకు చెందిన హ్యాండీ క్విల్టింగ్‌ మెషిన్లు ఎక్కువ ప్రద ర్శనకు వచ్చాయి. తెలంగాణ ఆంధ్రప్రదేశ్‌ రాష్ట్రాల్లో ధనలక్ష్మి ఎంటర్‌ప్రైజెస్‌ ఎక్కువ మార్కెటింగ్‌చేస్తోంది. 15కుపైగా హైఎండ్‌ మెషిన్లను మొదటిసారిగాప్రదర్శించారు. బౌటిక్‌ యజమానులు, గార్మెంట్‌ ఎగుమతి దారులు, ఫ్యాబ్రికేటర్లు, లోగో తయారీదారులు, జాబ్‌ వర్క ర్లు, ఫ్యాషన్‌ డిజైనర్లు, క్విల్ట్‌మేకర్లు లెక్కకు మించిన సంఖ్య లో పాల్గొన్నారు. ఈహెఎండ్‌ కుట్టుమిషన్లు రూ.40వేల నుంచి రూ.12.80లక్షలధరల్లో ఉన్నాయి. ఇటీవలికాలంలో ఎంబ్రాయిడరీ వర్క్‌నుమహిళలు ఎక్కువ ఇష్టపడుతున్నా రని అందువల్లనే మార్కెట్‌ డిమాండ్‌కు అనుగుణంగా వీటిని తెచ్చినట్లు ధనలక్ష్మి డైరెక్టర్‌ పి.వీరభద్రుడు పేర్కొన్నారు.